Alejandro Scopelli

Alejandro Scopelli Casanova (twieled fit-12 ta' Mejju 1908 – miet fit-23 ta' Ottubru 1987) kien plejer u kowċ tal-futbol Arġentin, b'ċittadinanza Taljana. Bħala attakkant hu lagħab mat-tim nazzjonali Arġentin bejn l-1929 u l-1941, fejn lagħab fl-ewwel Tazza tad-Dinja. Hu wkoll irrappreżenta lit-tim nazzjonali Taljan f'logħba waħda.

 Karriera 

Scopelli beda l-karriera tiegħu f'art twelidu ma' Estudiantes, fejn għamel parti mill-iskwadra leġġendarja magħrufha bħala Los Profesores. Fl-1931 skorja 31 gowl fil-kampjonat, fejn ġie maqbuż mill-kollega tiegħu Alberto Zozaya bi 33. Mat-tim nazzjonali Arġentin ħa sehem fit-Tazza tad-Dinja tal-1930, fejn lagħab fis-semifinali mirbuħa kontra l-Istati Uniti u skorja gowl fir-rebħa ta' 6–1.

Fl-1933, Scopelli mar l-Italja u ssieħeb ma' Roma. Matul dan il-perjodu ġab iċ-ċittadinanza Taljana (bħala oriundo) u lagħab bil-flokk tat-tim nazzjonali Taljan fil-konfront kontra Franza tas-17 ta' Frar 1935.

Nhar l-20 ta' Settembru 1935, flimkien ma' sħabu Enrique Guaita u Andrés Stagnaro, ukoll Taljani-Arġentini, ħarbu bil-moħbi lejn il-fruntiera tal-Italja u Franza, bil-biża li setgħu jiġu skjerati fl-eżerċitu għall-Gwerra tal-Etjopja.

Fl-1936, Scopelli reġa' lura l-Arġentina biex jilgħab ma' Racing Club de Avellaneda u għal darb'oħra ġie msejjaħ mat-tim nazzjonali Arġentin. Hu ħa sehem fil-Copa América tal-1937 u skorja żewġ gowls.

Fil-karriera tiegħu lagħab ukoll fi Franza ma' Red Star ta' Pariġi; mal-bidu tat-Tieni Gwerra Dinjija mar f'territorju newtrali biex jilgħab fil-Portugall ma' Belenenses. Hu temm il-karriera lura fl-Amerika t'Ifel biex jilgħab fiċ-Ċili ma' Universidad de Chile

 Kowċ 

Wara li rtira, sar kowċ ta' numru ta' klabbs fosthom Club América fil-Messiku, Valencia, Espanyol u Deportivo de La Coruña fi Spanja, Belenenses, Sporting CP u Porto fil-Portugall, u Universidad de Chile.

 Unuri 
 Kowċ 

Valencia
 Tazza tal-Fieri: 1962–63

Club América
 Copa México: 1964, 1965

 Referenzi 

 Ħoloq esterni 



Kategorija:Twieldu fl-1908
Kategorija:Mietu fl-1987
Kategorija:Futbolers Arġentini
Kategorija:Futbolers Taljani
Kategorija:Kowċis tal-futbol Arġentini
Kategorija:Plejers ta' Estudiantes de La Plata
Kategorija:Plejers ta' AS Roma
Kategorija:Plejers ta' Racing Club de Avellaneda
Kategorija:Plejers ta' Red Star FC
Kategorija:Plejers ta' CF Os Belenenses
Kategorija:Plejers ta' Universidad de Chile
Kategorija:Kowċis ta' Universidad de Chile
Kategorija:Kowċis ta' CF Os Belenenses
Kategorija:Kowċis ta' FC Porto
Kategorija:Kowċis ta' Deportivo de La Coruña
Kategorija:Kowċis ta' RCD Espanyol
Kategorija:Kowċis ta' Sporting CP
Kategorija:Kowċis ta' Celta de Vigo
Kategorija:Kowċis ta' Granada CF
Kategorija:Kowċis ta' Valencia CF
Kategorija:Kowċis ta' Club América